బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ధోనీ పాదాల్ని తాకి పరవశించిన ఫ్యాన్..!​
కుర్రాడికి బహూకరించనున్న చిన్న బ్యాట్‌పై సంతకం చేస్తున్న ధోనీ.. వెంటనే అతడ్ని పైకిలేపి.. హత్తుకున్నాడు.
Samayam Telugu | Updated:
Mar 21, 2018, 02:48PM IST
ధోనీ పాదాల్ని తాకి పరవశించిన ఫ్యాన్..!​
భారత మాజీ కెప్టెన్ మహేంద్రసింగ్ ధోనికి ఉన్న అభిమానగణం గురించి అందరికీ తెలుసు. భారత్‌లోనే కాదు.. విదేశాల్లోనూ ధోనీ క్రీజులోకి వస్తుంటే అతని నామస్మరణతో స్టేడియం మర్మోగిపోతుంది. ఇక పిల్లల్లో అతని ఉన్న క్రేజే వేరు. ఈ ఫినిషర్ క్రీజులో ఉంటే.. చూపు తిప్పుకోకుండా మ్యాచ్ చూస్తుంటారు. అలా అభిమానించే వారికి ధోనీని స్వయంగా కలిసే అవకాశం వస్తే..? ఆ భావోద్వేగాన్ని మాటల్లో చెప్పగలరా..?
న్యూఢిల్లీలో తాజాగా జరిగిన ఓ కార్యక్రమానికి మహేంద్రసింగ్ ధోనీ ముఖ్య అతిథిగా హాజరయ్యాడు. కార్యక్రమంలో భాగంగా నిర్వాహకులు.. క్రికెట్‌లో విశేష ప్రతిభ కనబర్చిన ఓ కుర్రాడికి ధోనీ చేతుల మీదుగా బహుమతి ప్రదానం చేయాలని నిర్ణయించారు. ఇందులో భాగంగా.. ఆ యువ క్రికెటర్‌ని వేదికపైకి పిలవగా.. తన ఆరాధ్య క్రికెటర్‌ని కలవబోతున్నాననే భావోద్వేగంతో వచ్చిన కుర్రాడు.. నేరుగా వెళ్లి వేదికపై ఉన్న మహేంద్రసింగ్ ధోనీ కాళ్లపై పడిపోయాడు.
X
ఆ సమయంలో కుర్రాడికి బహూకరించనున్న చిన్న బ్యాట్‌పై సంతకం చేస్తున్న ధోనీ.. వెంటనే అతడ్ని పైకిలేపి.. హత్తుకున్నాడు. అనంతరం ధోనీ ఓ ఫోన్‌ని బహూకరించగా.. దానితో సెల్ఫీ తీసుకుని.. అనంతరం సంతకం చేసిన బ్యాట్‌ని అందుకున్నాడు. ఆ తర్వాత కూడా ధోనీని వదిలి వెళ్లలేక.. కాసేపు అక్కడే ఉన్న కుర్రాడ్ని నిర్వాహకులు బలవంతంగా వేదిక నుంచి కిందకి పంపించాల్సి వచ్చింది. ఏడాది క్రితం ధోనీ మైదానంలో మ్యాచ్ ఆడుతుండగా.. ఓ అభిమాని భద్రతా సిబ్బంది కళ్లుగప్పి నేరుగా వెళ్లి ఈ మాజీ కెప్టెన్ పాదాలు తాకిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.